— Oty rĩko mokaro nae ? ase eya , ekaropoase . Ynara nase ynororo : — Moro iretyry tõ imehnõ nonory põkõme mã kehko . Juta tõ sapararahme taropose eya xine nono poro , imehnõ poetoryme sã rokẽ toto ehtohme . Yrome seromaroro moxiã erohketõ oehnõko mã toto mokaro ahno tõ erehtohme , iretyrykõ tahkatohme , toto pahtohme roropa , mokaro Juta tõ poremãkaponanomo , Juta tõ ahpahponanomo .
